เงินบาทเปิด 30.74/76รอผลเลือกตั้งปธน.สหรัฐฯ
ธนาคารซีไอเอ็มบี ไทย รายงาน เงินบาทเปิด 30.74/76 รอความชัดเจนผลเลือกตั้งประธานาธิบดีสหรัฐฯ-โหวตกม.รัดเข็มขัดกรีซ
7 พ.ย. 2555

ธนาคารซีไอเอ็มบี ไทย รายงาน เงินบาทเปิด 30.74/76 รอความชัดเจนผลเลือกตั้งประธานาธิบดีสหรัฐฯ-โหวตกม.รัดเข็มขัดกรีซ
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้ที่ระดับ 30.74/76 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 30.77/79 บาท/ดอลลาร์เล็กน้อย
"ตลาดยังรอ 2 เรื่อง คือ รัฐสภากรีซจะลงมติมาตรการรัดเข็มขัดชุดใหม่ กับผลการเลือกตั้งประธานาธิบดีสหรัฐฯ"นักบริหารเงิน กล่าว
สำหรับความเคลื่อนไหวของค่าเงินสกุลหลักต่างประเทศช่วงเช้านี้ เงินเยนอยู่ที่ระดับ 80.16/21 เยน/ดอลลาร์ ส่วนเงินยูโรอยู่ที่ระดับ 1.2788/2789 ดอลลาร์/ยูโร 
นักบริหารเงิน ประเมินกรอบการเคลื่อนไหวค่าเงินบาทของวันนี้ไว้ระหว่าง 30.70-30.80 บาท/ดอลลาร์ ทิศทางน่าจะแกว่งในกรอบแคบๆ จนกว่าผลทั้งสองเรื่องจะมีความชัดเจน  
ส่วนปัจจัยอื่นๆ สำนักงานสารสนเทศด้านการพลังงานของสหรัฐ (EIA) จะเปิดเผยตัวเลขสต็อกน้ำมันรายสัปดาห์